ECGE4001PC Sgiliau Astudio ar gyfer Myfyrwyr

Cyflwyniad Unigol (10 munud)

Cyflwynwch boster academaidd sy’n trafod yr ystod o sgiliau a rhinweddau personol sydd yn dylanwadu ar ddatblygiad meddwl beirniadol mewn addysg.

Dyddiad Cyflwyno: 10/12/18

Sylwch* Fe fydd angen lanlwytho eich cyflwyniad ac unrhyw nodiadau i Moodle cyn eich cyflwyniad.

Dyddiad Dychwelyd: 28/01/19


Deilliannau Dysgu
	Ar ôl cwblhau’r modwl hwn yn llwyddiannus, dylai’r myfyriwr allu arddangos y gallu i: 
· ymgymryd â darllen, ysgrifennu a chyfeirnodi academaidd a chydnabod pwysigrwydd hynny, a datblygu hyder wrth gyfathrebu a chyflwyno i gynulleidfaoedd gwahanol ac i ddibenion gwahanol; 
· archwilio arddulliau a systemau cyfathrebu gwahanol;  
· datblygu cymhwysedd digidol a sgiliau rhifedd yn unol â gofynion academaidd y rhaglen;
· trefnu eu dysgu’n effeithiol ac adfyfyrio ar eu cynnydd eu hunain a’u datblygiad i’r dyfodol. 


Canllawiau Cyffredinol

· Cyflwyniad unigol yw hwn. Mae angen ymarfer eich amseru yn ofalus! Cofiwch ystyried eich defnydd o: iaith y corff; llais uchel, clir; cyswllt llygaid gyda’r gynulleidfa. 
· Mae angen cyflwyno eich poster mewn dull electroneg. Gallwch ddefnyddio un sgrin o bŵer bwynt neu adnodd cyflwyniad arall (e.e.. Publisher) i gyflwyno eich gwaith. Gall ail sgrin gynnwys y rhestr gyfeirnodi. 
· Gallwch ddefnyddio nodiadau ‘cardiau ciw’ i gynorthwyo eich cyflwyniad. Peidiwch defnyddio sgript hir na darllen o’r sgrin. 
· Peidiwch ag anghofio mai tasg academaidd yw hon. Mae angen defnyddio cyfeirnodi Harvard boed yn ysgrifenedig (ar y sgrin) neu ar lafar, gan gofio cynnwys rhestr gyfeirnodi ar y sleid olaf. 
· Ystyriwch sut fyddwch yn strwythuro eich cyflwyniad gan ystyried y canlynol:
· Sut allwch gwrdd â’r ystod llawn o ddeilliannau dysgu 
· Sicrhewch fod eich pwyntiau yn ffurfio un ddadl gref a dealladwy.


Beth yw poster academaidd?

· Yn union hynny! Poster un sgrin yn unig 
· Crynodeb glir o pwnc 
· Hawdd ac apelgar i’w ddarllen 
· Academaidd mewn natur (wedi’i ymchwilio ac yn cynnwys cyfeirnodi)

TIP: Gallwch ddarganfod gwybodaeth defnyddiol yma  



Cyflwyniad

· Amlinellwch gynnwys eich cyflwyniad. 

Prif Gorff 
· Trafodwch 3-4 sgil a rhinwedd sydd yn dylanwdu ar ddatblygiad meddwl beirniadol mewn addysg. Bydd angen cynnwys enghreifftiau perthnasol i ddangos eich bod yn deall beth yw’r sgiliau / rhinweddau hyn. Adlewyrchwch ar eich sgiliau a rhinweddau yn y meysydd a drafodir gennych. 

· Medr y sgiliau a’r rhinweddau hyn gynnwys rhai o’r canlynol – dull rhesymol a synhwyrol; adlewyrchu; yn seiliedig ar dystiolaeth; dyfalbarhad; meddwl dadansoddol; gofyn cwestiynau beirniadol; darllen rhwng y llinellau; gwrthrychedd.  
· Peidiwch anghofio i gefnogi eich pwyntiau trwy gyfeirio’n agos at ystod eang o lenyddiaeth. 
Casgliad
· Crynhowch eich prif bwyntiau. Tynnwch yr elfennau at ei gilydd. 
· Byddwch yn barod i ymateb i gwestiynau! 

· [bookmark: _GoBack]Rhestr gyfeirnodi– Wedi ei ysgrifennu’n gywir.





